2005 környékén a Palm Beach-i golfklubban jártunk anyámmal.
Gyönyörű nap volt. Golfoztunk.
Ezután felmentünk az erkélyre megebédelni.
Leültünk. Egyetlen pár ült ott rajtunk kívül,
mégpedig Bernie Madoff és a felesége, Ruth.
Anyám egyből kiszúrta őket. „Az ott Bernie”, mondta.
Odament hozzájuk köszönni, majd bemutatott engem.
„Ő Jeff, a fiam. Van önöknél befektetése.”
Kezet ráztam Mr. Madoff-fal.
Áhítattal néztem őt.
Ő volt Palm Beach istene.
A pénzügyek istene.
Visszamentünk az asztalhoz,
és anyám így szólt a sajátos stílusában:
„Milyen nagyszerű ember!”
Aztán hozzátette: „Egyetlen kivetnivalóm van vele kapcsolatban.
Sosem néz az emberek szemébe.”
Anyám mindenkinél hamarabb megértette, csak nem tudta összerakni.
Ez az isten egy démon volt, maga az ördög.
Letartóztatták Bernie Madoffot.
Ő alapította a Bernie Madoff Investment Securitiest.
A 70 éves férfi a Wall Street oszlopos tagja.
Az FBI letartóztatta a 70 éves Bernie Madoffot.
A Wall Street ikonikus alakja állítólag, de saját bevallása szerint is
számos életet, szervezetet és elismert embert
tett tönkre szerte a világon.
A szégyenteljes sétát lökdösődés kísérte.
Ne lökdössön!
Az emberek ismerni vélik a történetet.
Azt gondolják, egy férfiról szól,
ám a színfalak mögé betekintve sokkal több minden tárul elénk.
Bernie Madoff vezette
a Wall Street történelmének legnagyobb bűnözői vállalatát.
Egy pénzügyi szociopata és gazdasági sorozatgyilkos volt.
A nagybátyámként tekintettem rá.
Nagyon szerettem őt és megbíztam benne,
mégis egy szörnyeteg volt, aki hazugságban élt.
Bizalom. Árulás. Színtiszta gonoszság.
Száz év múlva is ismerni fogják ezt a történetet.
Hatvannégy milliárd dollárról van szó.
Ennyi nulla láttán az ember eldobja az agyát.
Tükörországba, egy alternatív valóságba léptünk át, ahol semmi sem volt valóságos.
Minden hamis volt. A pénz köddé vált.
Eltűnt.
Az hagyján, ha az embernek oda a megtakarítása,
de a háza elvesztése szörnyű dolog.
Hogyan tudta ilyen sokáig becsapni az embereket?
A történtek elkerülhetők lettek volna.
Sok ember a kapzsiság által tette ezt lehetővé.
Ez a történet a nagy bankokról és a szabályzó szervezetekről szól.
Az egész ökoszisztémáról,
amely teljes mértékben csődöt mondott.
Ha milliárdokat fektetünk be, mindennek járjunk utána!
Ha maga Isten küldi el az önéletrajzát,
akkor is nézzünk utána!
Mr. Madoff, a saját bevallása szerint hazugsággal keresett pénzt.
- Igaz ez? Hazugsággal keresett pénzt? - Igen.
Senki sem érti, miért tette ezt Bernie Madoff.
Nagyon sikeres vállalkozást épített, amit mindenki irigyelt a Wall Streeten.
Bernie Madoff akkor vajon miért követte el a történelem legnagyobb csalását?
Ebben az iparágban semmi sem az, aminek látszik.
Azért működik ez az iparág, mert…
Valamit meg kell érteniük.
Volt bennük valami közös:
ebben az iparágban mindenki kapzsi.
Mai tudósításunkat azzal kezdjük, amit a modern kor
legsúlyosabb pénzügyi válságának neveznek.
Évtizedek óta nem láttunk ekkora pénzügyi katasztrófát az országban.
2008-ban összeomlott a gazdaság.
Világvége hangulat uralkodott.
- A Wall Street válságüzemmódba kapcsolt. - Zavart okoztak a magas lakáshitelek.
Olyan emberek kaptak hitelt, akik nem engedhették meg maguknak.
A Wall Streeten tudták, hogy ez átverés,
mégis folyósították az ügyfeleknek, és ennek következtében kidurrant a lufi.
Az elárverezések száma országszerte 87%-os, döbbenetes emelkedést mutat.
Az ingatlanok értéke országszerte
több mint félbillió dollárral csökkenhet.
Elképesztő, hogy mindenki elveszítette a házát.
A részvénypiac összeomlott.
Napról napra romlott a helyzet.
A Dow közel 450 pontot zuhant.
Elértük a 730 pontos esést.
Ilyet még sosem láttunk.
A tokiói kereskedők aggódnak a recesszió terjedése miatt.
Minden bank összeomlott.
A Lehman Brothers csődeljárást fog kezdeményezni.
A pénzügyi válság továbbra is pánikot okoz.
A globális összeomlás lehetőségével állunk szemben.
Ez egy olyan, évszázadonként egyszer előforduló esemény volt,
amely vérfürdőt eredményezett az egész rendszerben.
És ott volt Bernie.
Következő témánk a Wall Street történelmének
legnagyobb piramisjátékáról szól.
A Bernie Madoff-fal szemben felhozott vádak eredményeként kiderült,
hogy közel 50 milliárd dollár, amit a befektetők a sajátjuknak hittek,
egyszerűen eltűnt.
Hogy érzi magát?
Bernie Madoffot 2008. december 11-én, csütörtökön tartóztatták le.
Péntek reggel FBI-ügynökök jelentek meg Madoff irodáinál,
a New York keleti városrészében található előkelő Lipstick Buildingben.
Besétáltunk a Lipstick Building előcsarnokába.
A Frankenstein című film egyik jelenete elevenedett meg,
melyben a dühös falusiak vasvillákkal és fáklyákkal a kezükben
igyekeznek feljutni, hogy megöljék a szörnyet.
Az FBI-ügynökök védőfelszerelésben érkeztek az emeletre,
és én voltam az első, aki átlépte a küszöböt.
Az összes dolgozót a 19. emeletre terelték.
Teljes káosz uralkodott.
Volt olyan dolgozó, aki sírt,
és próbálta kideríteni, hogy mi történik.
A bűnügyi nyomozást az FBI vezette,
de bevontuk az adóhatóságot, a Munkaügyi Minisztériumot, könyvelőket,
valamint a tőzsdét felügyelő szervet, az SIPC-t.
Elkezdték blokkolni az emberek hozzáférését.
Meglepődtem, mert teljesen szabályszerűen működő cégnek tűnt.
Az iroda tele volt számítógépekkel és különböző időzónájú órákkal…
Úgy festett, mint egy rendes kereskedőcég.
Az átkutatás alatt
besétáltam Bernie irodájába, hogy benyomást kapjak a férfiról,
hogy ki ő és milyen ember.
Balra Lichtenstein bikás motívumú képei lógtak.
Számomra a bika nem a bikapiacot jelentette,
hanem a végzetes szarvalást.
Bernie íróasztala mögött pedig egy modern műtárgy díszelgett:
egy hatalmas csavar.
Ez az emberek kezéből kicsavart pénzt jelképezte szerintem.
Biztosítottuk az irodát és őrizetbe vettük Madoffot,
de rengeteg pénz eltűnt.
A legnagyobb problémát az jelentette, hogy nem tudtuk, hogyan történt.
Jó néhány dolgozója volt,
így nem tudtuk, ki bűnös, és ki ártatlan.
Tudni akartuk, hány ember esett áldozatul,
hogy mennyi pénzt loptak el,
és hogy mekkora léptékű volt a csalás.
Azt is ki akartuk deríteni, hogy ki működött együtt Madoffal.
Kik a játékosok és mi a szerepük?
Hol van a pénz?
Ki profitált a bűncselekményből?
Kizárt, hogy úgy fel lehessen építeni egy 50 milliárd dolláros piramisjátékot,
hogy ne tudjon róla senki más.
Bernie Madoff esetében nagyon nehéz megállapítani,
hogy hol ért véget az igazság, és hol kezdődött a hazugság.
Nézzék! Nem vagyok büszke arra, amit tettem.
Rengeteg órát töltöttem annak elemzésével, hogy mit követtem el.
Az volt az én bajom, hogy az emberek kedvében akartam járni.
Amikor belevágtam a cégbe, az emberek hittek bennem.
Sok pénzt kerestem nekik,
és az iparág többi szereplője úgy vélte, egy sikersztori az életem. Nem tévedtek.
Mr. Madoff, egyetért a hetedik oldal első mondatával?
Pontosan leírja a cége működését?
„Amikor Madoff kereskedőcéget alapított 1960-ban…”
- Igen. - „… úgy egy tucat családi
és baráti ügyféllel rendelkezett.” Igen.
Tekintsünk vissza a kezdetekre!
Bernie Madoff zsidó bevándorlók gyermeke volt.
A nagyszülei Oroszországból és Lengyelországból érkeztek.
A queensi Laureltonban, New York külvárosában nőtt fel.
Fontos, hogy történelmi kontextusba helyezzük Madoff korai éveit.
Az Egyesült Államok és a világ nagy része
szörnyű gazdasági válsággal nézett szembe a harmincas években,
majd a negyvenes években kitört a háború.
Másfél évtizednyi békétlenség és trauma következett.
Az ötvenes években az emberek ki voltak éhezve
a csendre, a békére és a normális életre,
és ez a kiéhezettség hozta létre
az amerikai külvárosok konformista kultúráját.
Az amerikaiak többsége középosztálybeli családdá vált.
Szinte korlátlan fogyasztási kapacitást ígérnek.
Bernie édesapja ekkor tudta
a középosztálybeli Queensbe költöztetni családját.
Bernie szüleit Ralphnak és Sylviának hívták.
Az anyja háztartásbeli volt, az apja alkalmi munkákat vállalt.
Bernie egy átlagos gyerek volt, aki állami iskolában tanult.
Kellemetlenül viselkedett. Egy konkrét sztorit hallottam.
Nem tudott rávenni egy kislányt a játékra, így felajánlott neki 25 centet,
mire a lány belement.
Bernie korán megtanulta, hogyan motiválhatja pénzzel az embereket.
A gimnázium alatt vízimentőként dolgozott.
Nemcsak jótevőként tekintett magára,
hanem védelmezőként is.
Megbízható volt.
Emellett pedig gyepesőztető berendezéseket árult.
Pénzt akart keresni.
A fejébe vette, hogy sikeres lesz.
Bernie egy barátja partiján találkozott jövendőbeli feleségével, Ruth Alpernnel.
Ekkor volt divatban a bokazokni és a pörgős szoknya.
Gimnáziumi szerelem volt az övék.
Ruth nagyon okos nő volt.
Miután leérettségizett, egyetemre ment, ami akkoriban szokatlan volt a nőknél.
Gyönyörű és elegáns volt. Nyilvánvalóan gazdagabb családból származott.
Az édesapja, Saul Alpern
sikeres könyvelőirodát vezetett New Yorkban.
Ruth jó parti volt Bernie számára.
Ruth apja nem tartotta elég jónak Bernie-t a lányához.
Szerinte jobban is választhatott volna, nem látott nagy jövőt a fiúban.
Bernie-t ügyvédi pályára szánta az apja, és fel is vették a jogi egyetemre.
Egy évet tanult ott, de nem bírta tovább.
Bernie Madoff a kudarc árnyékában élt.
Bernie családja halmozta a kudarcokat.
Az édesapjának több vállalkozás is volt, de végül mindegyik becsődölt.
Volt, hogy jelzáloghitel került a házra, máskor pedig Bernie édesanyjának
munkát kellett vállalnia a véradó központban a család eltartásához.
Egy sikeres, külvárosi családnak nem így kellett volna működnie,
és ez belenevelt Madoffba
egy sziklaszilárd igényt arra, hogy sikeres ember legyen,
és hogy nehogy kudarcot valljon, mint az apja.
Mindnyájunk előtt nyitva áll a lehetőség, hogy jobban éljünk, mint jelenleg.
Bernie gyors, hivalkodó sikerre vágyott a Wall Streeten.
Wall Street: az ország pénzügyi fellegvára.
Az amerikai üzleti élet és ipar központja.
A Wall Street hívószavai ekkoriban a „gyors” és a „hivalkodó” voltak.
A hatvanas években járunk, a diszkótánc korszakában.
A magas kockázat nagy megtérülést hozott.
Fiatal kereskedők és vagyonkezelők árasztották el a háború utáni piacot.
A bankszektoron keresztül befektethetjük megtakarításunkat,
felépíthetjük üzemeinket, és továbbra is biztosíthatjuk
az áruk és szolgáltatások folyamatosan emelkedő színvonalát.
Miénk a kiváltság, hogy finanszírozzuk Amerika jövőjét.
Pár héttel Bernie és Ruth házasságkötése után
Bernie úgy döntött, leszúrja zászlaját
egy parányi íróasztal mellé Ruth apjának könyvelőirodájában.
Ötezer dollárral kezdte, és 1960-ban bejegyeztette
a Bernard L. Madoff Investment Securitiest, azaz a BLMIS-t.
Ruth az üzlettársa volt.
Besegített az adminisztratív munkákba, és ő kezelte a csekkfüzetet.
Bernie a kezdetektől fogva jó emberként tekintett magára,
aki szembe akart szállni a rendszerrel, és felülkerekedni rajta.
Bernie tőzsdén kívül kezdett részvényekkel kereskedni.
Akkoriban a részvénypiac a New York-i tőzsdét jelentette
a legtöbb tehetős amerikainak.
Ám létezett egy hatalmas,
a legtöbb befektető számára láthatatlan, székhellyel nem rendelkező platform:
a tőzsdén kívüli piac.
Telefonnal rendelkező ügynökökből és tőzsdei kereskedőkből állt.
Ez a piac, ha úgy tetszik, egy szemetesládából épült fel.
Olyan vállalatokból állt, melyek gyanúsak, túl kicsik
vagy kimondottan rossz hírűek voltak,
így a tőzsdén kívül, úgynevezett „pink sheet”-eken kereskedtek velük.
Bernie készen állt arra, hogy a tőzsdén kívüli részvények
egyre bővülő listájából vásároljon vagy adjon el.
Senki sem tudta pontosan, hogy mennyi pénzért keltek el a részvények.
Régen nem voltak számítógépek. Nem létezett internet.
Nem voltak appok.
Fel kellett emelni a telefont, és felhívni Bobbyt Bostonból.
Közölni kellett vele, hogy van 100 eladó részvény,
majd megegyezni az árról a telefonban,
végül elpostázni neki az igazolást.
Ez volt a Wall Street vadnyugata.
Hatalmas volt a kockázat, ahogy a lehetséges profit is.
Higgadtság és hidegvér kellett ahhoz,
hogy nap mint nap ezen a tőzsdén kereskedjen az ember.
Bernie-ben ez megvolt.
A cég sikeres volt és gyorsan növekedett.
Emellett belevágott egy kis befektetési tanácsadó cégbe is.
Bernie úgy vélte, hogy a tőzsdén kívüli kereskedés mellett
pusztán befektetési tanácsadóként is kezelhetné az emberek pénzét.
A tanácsadás vagyonkezelést takar.
A befektetett pénzből igyekszünk hozamot termelni,
azonban jutalék helyett tiszteletdíjat szedünk be.
Ez több profitot eredményez, mintha jutalékkal dolgoznánk.
Kiderült, hogy apósának, Saul Alprennek
sok olyan ügyfele van, akiket elkezdett átirányítani a vejéhez.
Így Bernie-nek 20-24 olyan ügyfele lett, akik nála akarták befektetni a pénzüket.
Madoff korai befektetési tanácsadó tevékenysége szokatlan formát öltött,
úgy is mondhatnám, hogy formabontó volt.
Ahelyett, hogy Bernie-nek külön számlákat kellett volna nyitnia az ügyfelek számára,
Saul Alpren úgy döntött, megkönnyíti a veje dolgát.
Összevonta az ügyfelek pénzét,
és Bernie-nek adta, hogy befektesse,
és mikor Bernie beszámolt a nyereségről,
Saul elosztotta azt az ügyfélköre között.
Egy óvatos ügyvéd óva intette volna ettől Saul Alpernt.
Ez egy szabályozatlan befektetési alap volt.
Nagyjából 20 kezelt számla felett be kell jegyeztetni magunkat a SEC-nél,
ám Madoffot nem jegyezték be befektetési tanácsadóként.
Tehát a kezdetektől fogva látni lehetett azt az eseménysorozatot,
ami hatással volt Bernie későbbi karrierjére.
Rendelkezett egy tőzsdén kívül kereskedő törvényes céggel.
Emellett volt egy privát befektetési tanácsadó cége is,
amiről nem sokan tudták,
hogy nem éppen szabályszerűen működik.
Teljes mértékben eltökélt volt, hogy a semmiből befusson a Wall Streeten,
és hogy elkerülje a kudarcot, amit a szülei átéltek.
Az élre akart törni.
A nem hivatalos tanácsadása keretei között
Bernie meglehetősen spekulatív részvényekbe fektette
ügyfelei megtakarított pénzét.
Pénzt keresett, kockázatot vállalt, mégpedig óriási kockázatot.
Elérkeztünk 1962 májusához.
A vezető hírek hatalmas eladási hullámról szólnak,
mely következtében több mint 20 milliárd dollárral csökkent a részvények értéke.
Ez a legnagyobb visszaesés 1929 óta.
Egyik pillanatról a másikra zuhanórepülésbe kezdett a piac,
és az első értékpapírok, amelyek füstbe mentek,
azok a spekulatív részvények voltak, amiket Bernie a magánügyfeleinek vásárolt.
Szinte azonnal felszívódtak.
Elméletben az ügyfelek elveszítették a pénzüket.
Összesen 30 ezer dollárt fektettek be.
Bűntudatom volt, mivel az én tanácsomra vásárolták ezeket a részvényeket.
Ám ahelyett, hogy bevallotta volna, hogy nevetségesen nagy kockázatot vállalt
és elveszítette a pénzüket, úgy döntött, eltussolja.
Felkereste az apósát, Saul Alpernt, és kölcsönkért tőle 30 ezer dollárt,
amiből kifizette őket.
A 30 ezer dollárt arra használta fel, hogy kiegyenlítse a számlákat,
majd hazudott arról, hogy mit tett.
A hazugsága azt eredményezte, hogy zseninek tartották.
Hihetetlenül sikeresnek tűnt, egy zseniális stratégának,
aki úgy vészelte át a részvénypiac legrosszabb hetét
az 1929-es összeomlás óta, hogy egy vasat sem veszített.
Válaszúthoz érkezett: vagy elfogadja, hogy hazudik, vagy kudarcot vall.
Úgy döntött, sokkal könnyebben együtt tud élni azzal, hogy hazudik,
minthogy kudarcot valljon.
Az egész világ minket néz!
Elérkeztünk a 70-es évekhez.
A támadások újult erővel sújtották Észak-Vietnámot.
Az embereknek tudniuk kell, hogy az elnökük szélhámos-e.
A recesszió a nyakukon van.
Hosszú sorok kígyóznak a benzinkutakhoz.
A gazdaság jelenlegi lejtmenete tovább romolhat.
Nőtt a munkanélküliség, az benzinárak az egekbe szöktek.
Az infláció elkezdett felpörögni, ami végül recesszióhoz vezetett.
Történelmének legdrámaibb változásain ment keresztül a Wall Street.
Lassítva nézhettük végig az összeomlását.
Bernie az 1970-es években úgy döntött,
hogy átköltözik egy irodaházba a Wall Street 110-es szám alá.
A legális kereskedőcége egyre konzervatívabbá vált.
Bernie Madoffból úgynevezett tőzsdei alkusz vált.
Részvényvásárláskor
nem attól veszünk 100 részvényt, aki piacra dobja azokat.
Valójában az történik, hogy egy közvetítő már megvásárolja azt a 100 részvényt.
Voltaképpen a közvetítőtől vásároljuk meg.
Ez volt Bernie Madoff, egy nagykereskedő.
Gyakorlatilag elraktározta a részvényeket,
majd eladta olyasvalakinek jutalék ellenében, aki meg akarta venni.
A jutalék néhány cent volt eladásonként.
Így dolgozik egy alkusz.
Kötelességük minden körülmények között részvényeket venni és eladni.
Bernie árjegyző cége olyan gyorsan nőtt, hogy felvette öccsét, Petert.
Valódi látnokok voltak, a számítógépes kereskedés úttörői.
A számítógépek megérkeztével
gyökeresen megváltozott a Wall Street működése.
Ez egy új korszak kezdete, melyet a forradalom elsöprő ereje indított el.
A számítógépek olyannyira fontosak, hogy megváltoztatták a civilizáció útját.
A Wall Street legnagyobb játékosainak nem volt elég a napi 200 részvény.
Egy átlagos napon 20 ezer részvényt akartak értékesíteni.
A hetvenes években a részvények vétele és eladása sok időt vett igénybe.
Néhány hétbe is beletelt.
A Wall Streetnek olyan emberekre volt szüksége, akik gyorsan dolgoznak.
Ez számítógépesítést igényelt, Bernie pedig meglovagolta ezt a hullámot.
A számítógépesített kereskedéssel három nap alatt feldolgozott egy ügyletet.
Ez precedens nélküli volt.
A folyamat felgyorsítása által
a legális cégével képes volt felvenni a versenyt a nagy kereskedőkkel szemben,
ami óriási előnyhöz juttatta.
Bernie zsenialitása abban rejlett,
hogy a tőzsdén kívüli piacokat, a „pink sheet”-eket,
a kis és a nem jó hírnévvel rendelkező cégeket összevonta egyetlen képernyőre,
amiből később létrejött a NASDAQ és a NASD.
Törvényessé tette ezeket az ügyleteket.
Ma az Apple-t, a Google-t és a Microsoftot is jegyzi a NASDAQ.
A törvényes brókercége kiemelkedően sikeres volt,
ami még bizarrabbá teszi, hogy egy ködös, senki által nem ismert,
szintén jól prosperáló befektetési tanácsadó céget vezetett.
Köztudottá vált, hogy Bernie milyen ügyes.
Nyáron a Catskill-hegységbe látogatott,
hogy pénzt gyűjtsön barátoktól és családtagoktól.
Azt hitték, igazi sztár lesz.
Továbbra is küldött hozzá ügyfeleket a neje édesapja, Saul Alpern.
Az évek során Saul felvett két könyvelőt,
Frank Avellinót és Michael Bienest.
Mikor Saul Alpern nyugdíjba vonult a hetvenes években,
a céget átkeresztelték Avellino & Bienesre,
azaz A&B-re.
Michael Bienes és Frank Avellino tökéletes társaknak bizonyultak.
Avellinóék tudták,
hogy Bernie Madoff kezeli Saul családjának és barátainak pénzét,
ám akkor gyulladt ki a dollárjel a szemükben, mikor Sault nyugdíjazták.
Teljesen bezsongtak.
Elkezdték felépíteni Bernie egyik első feeder-alapját.
Különféle befektetőktől, vállalatoktól, családi cégektől,
bizalmi társaságoktól és magánszemélyektől gyűjtöttek pénzt egyetlen alapba,
amit átutaltak Bernie nem hivatalos befektetési tanácsadó cégének.
Rábeszélték az ügyfeleiket
és az ügyfeleik barátait és rokonait.
A pénzösszeg megemelése után tiszteletdíjat számoltak fel,
és temérdek pénzre tettek szert,
amit Bernie Madoff kezelhetett.
Az A&B nem fedezeti alap vagy Wall Street-i alap volt.
Nem kezeltek vagyont, csupán könyveltek.
Nem jegyezték őket befektetőként, ami illegálisnak számított.
Fogták az ügyfeleik pénzét,
és elhelyezték egy vagyonkezelőnél, akinek nem lehetett felfedni a nevét.
Nem mondták el az ügyfeleknek, mi történik a pénzükkel.
Ez a vagyonkezelő Madoff volt.
A hetvenes évek végére
Bernie elkezdte megtapasztalni az amerikai álomsikert.
A nejével két fiuk született, Andrew és Mark.
Igazi családapa volt, szerette a családját.
Megengedhették, hogy külvárosi környékre költözzenek,
a Long Islanden található Roslynba,
az egyik legtehetősebb tengerparti városba.
Bernie arra sem sajnálta a pénzt, hogy hidroplánnal ingázzon Manhattanbe,
ahelyett, hogy vonattal vagy kocsival járjon be, mint bárki más.
A gyengélkedés felől a remény, a bizalom és a lehetőségek felé tekintünk.
A magas adókat bevezető, túlköltekező és túlszabályozó kormány
szabadpiacaink működésének útjába állt.
A következő négy év gazdasági programja arról szól,
hogy szabadjára engedjük a bikát.
A nyolcvanas évek alatt
az Amerikából induló „bikapiac” hamar globális jelenséggé vált.
A globalizáció hajnalán mindenki jelen akart lenni a részvénypiacon.
Bernie legális kereskedőcége nagy pénzeket szakított.
A 80-as évek Wall Streetjét őrület jellemezte.
Nagy volt az izgalom, és rengeteg pénzt kerestek az emberek.
Nem volt ritka a kokain- és az alkoholfogyasztás.
Az eszem-iszomokból sem volt hiány. Minden cég felvételt hirdetett.
1985 júliusban kezdtem el Bernie Madoffnak dolgozni.
Bernie-ben volt valami elképesztő titokzatosság.
Nagy tiszteletnek örvendett, tagja volt a NASDAQ igazgatótanácsának.
Sokszor repült Londonba értekezletekre.
Ha Bernie részvényt vásárolt a tőzsdeparketten, a piac szárnyalt,
ha eladta őket, visszaesett.
Mindentudó férfi hírében állt.
Bernie legális cége elképesztően sikeres volt.
Ruthszal egy csodás manhattani penthouse lakásba költöztek.
Vásárolt egy nyaralót Montaukban, csatlakozott a golfklubhoz,
és vett egy hajót.
Bernie az apósa szemébe nézve ki tudta jelenteni, hogy sikeres ember lett belőle.
A cégemet mindössze 500 dollárral kezdtem. A semmiből építettem fel magam.
Egy queensi kissrác voltam,
nem a Harvardra jártam.
Azon kaptam magam, hogy 1987-re rettentő sikeres lettem.
Meggazdagodtam.
Rengeteg pénzt kerestünk.
Nőtt a cég, így kellettek új alkalmazottak.
Bernie egy nagyobb presztízsű épületre vágyott,
így valamikor 1987 nyarán átköltöztünk a harmadik sugárút 885-ös szám alá,
a Lipstick Buildingbe.
Roppant szokatlan épület.
Úgy néz ki, mint egy rúzs csomagolása.
Bernie átköltözött ebbe a belvárosi, ikonikus felhőkarcolóba,
ami a befektetőket és a dolgozókat egyaránt lenyűgözte. Még a hatóságot is.
Ez tehát része volt annak az új,
előkelő imázsnak, amit Bernie felépített magáról.
Az irodák csodaszépek voltak, mikor beköltöztünk.
Kifinomult és csúcstechnológiás.
Az egészet ablakok borították, amiken ragyogó fény áradt be.
Amikor 1987-ben elkezdtem dolgozni Bernie Madoffnak,
teljesen családias hangulat fogadott,
mert családcentrikus emberekből állt a cég.
Kellemes volt a légkör és komfortosan éreztem magam.
Biztonságos volt.
Szinte az összes alkalmazott rokon volt,
vagy a rokonok barátai.
Bernie fiai, Mark és Andy is ott dolgozott.
Mark és Andy igazi amerikai volt.
Mindenki büszke lett volna két ilyen fiúra.
Jóban voltam Peterrel, aki a jogszabályok betartásáért felelt.
Ruthnak is volt irodája a cégnél.
Kedves nő és nagyszerű anya volt.
Egyértelműen látszott, hogy nagyon szeretik a gyerekeiket.
Ruth imádta Bernie-t, és szerintem Bernie megbízott benne.
Bernie egyszer azt mondta nekem, hogy Ruth csodás társ.
Bernie nagyon nagylelkű volt.
Nagy összegeket adományozott.
Minden dolgozójának kifizette a repülőjegyét a nászútra,
mikor megházasodtak.
Tagja volt a jesiva bizottságnak. Közreműködött a Speciális Olimpiában.
Egyszer egy nő szívműtétjét is kifizette.
Madoffék nyaranta mindenkit meghívtak egy hétvégére Montaukba családostul,
és hotelben szállásoltak el minket.
Szerettünk a parton röplabdázni, sokat buliztunk és ittunk.
Táncból sem volt hiány. Jól éreztük magunkat.
Bernie-nek volt egy másik énje is.
Pedáns volt a kinézetével és a környezetével kapcsolatban.
Mindennek makulátlannak kellett lennie. Ha ránézett egy íróasztalra,
és azt látta, hogy a számítógép monitora csálén áll, azonnal megigazította.
Még akkor is így tett, ha ott ültünk az asztalnál és dolgoztunk.
Ezüst keretbe nem tehettünk képet, csakis feketébe vagy szürkébe.
Nem lehetett növény az asztalunkon. Mindennek ugyanolyannak kellett lennie.
Az idő múlásával
egyre temperamentumosabbá vált.
Voltak napok, amikor tapintani lehetett a feszültséget,
és nem akartunk a közelébe kerülni.
Nem tudtuk, mikor harapja le a fejünket.
Fogd be a szádat!
Emlékszem, amikor Bernie egyszer az öccsével, Peterrel kiabált.
Takarodj az irodámból!
Görcsbe rándult a gyomrom. Megkértem, hogy hagyja abba.
Peter meghátrált, mert Bernie erőszakos volt. Volt egy másik arca is.
Szerintem Peter kissé tartott Bernie-től,
csakúgy, mint mindenki más.
Irányítani akarta az embereket,
és azért tudta megtenni, mert rossz véleménnyel volt róluk.
Bernie egy pillanat alatt át tudott kapcsolni.
Időnként kedves és gondoskodó volt,
máskor pedig kegyetlenné vált.
- Mi a francot csinálsz? - Ilyenkor hirtelen mindenki ledermedt.
Szerintem több személyiség élt Bernie-ben. Több arca is volt.
Azt gondoltam, hogy nagy rajta a nyomás.
Ma reggel szabadesésbe kezdett az értéktőzsde.
A tőzsdeparketteken pánikhangulat uralkodott.
Özönlöttek az eladási megbízások az intézményi befektetőktől,
a magánbefektetőktől és a befektetési alapoktól,
akiket az infláció, az emelkedő kamatlábak, a romló dollár,
valamint a hatalmas költségvetési hiány aggaszt.
1987. október 19-e hétfő
az egyik legfélelmetesebb nap volt életem során.
A munkanapom kezdetétől, a piac 9.30-as nyitásától
egészen zárásig kész bolondokháza volt.
A nyitócsengetés utáni két órán belül 200 pontot esett a Dow Jones Ipari Átlag.
Elképesztő az aktivitás.
Őrültek háza van, félelem és pánik alakult ki.
Minden Wall Street-i cég szabadult volna a részvényeitől.
Csörögtek a telefonok, elárasztottak megbízásokkal.
Mindenki kiabált, írtuk a számlákat.
Egy háborús övezet elevenedett meg.
Felhívott a nagybátyám. Így szólt: „Három férfi besétál egy kocsmába…”
„Most nem tudok beszélni”, feleltem és lecsaptam.
Fent kellett tartanunk a tőzsde rendjét.
Legvégső megoldásként a tőzsdei alkusz hajlandó részvényeket venni és eladni.
Tehát csak mi vettünk részvényeket.
Sok cég fel sem vette a telefont.
Határozottan emlékszem, mit kiabált Bernie:
„Vegyétek fel! A mi cégünk felveszi a telefont!”
Úgyhogy felvettük, és egy halomnyi részvényt vásároltunk.
Kizárólag a lefelé nyilat nyomkodtam a gépen,
csökkentve a piacunk értékét.
Azt hittem, sosem lesz vége.
Zűrzavar a New York-i tőzsdén.
Az alkuszok kapkodva bonyolítják a félmilliárdot érő megbízásokat.
Senki sem áll elő konkrét indokkal.
- Baljós, nyomasztó hangulat uralkodik. - Pánikeladásba kezdtek az emberek.
Teljes a pánik. Mindenki megőrült.
A brókerek és a közvetítők számára ez maga volt a katasztrófa.
Vérfürdő.
A hirtelen összeomlás az 58 évvel ezelőtti végezetes októberi nap emlékeit idézte,
az 1929-es összeomlásét, azaz a nagy gazdasági világválság kezdetét.
Félelmetes és megterhelő volt.
Teljesen lesújtott.
De úgy tűnt, Bernie-t ez sem izzasztja meg.
Meglehetően higgadtnak és nyugodtnak látszott.
Többek között emiatt is nagyra becsültük, hiszen az ő pénze forgott kockán.
Az ő neve szerepelt az ajtón: Bernard L. Madoff Insvestment Securities.
Mi azon cégek közé tartoztunk, amelyek betartották vállalásaikat.
- Nem zártunk be. - Madoff tovább vette a részvényeket,
még akkor is, mikor a többi Wall Street-i alkusz,
akiknek kötelességük lett volna venni, nem tették.
Akkor is venni kellett, ha pénzt veszítettek vele.
Ez az alkuszok kötelessége, de nem vették fel a telefont,
és nem lehetett végrehajtani a tranzakciókat.
De Bernie Madoff elintézte.
A Wall Street hangulatát döbbenet és hitetlenség jellemzi.
Öt éven keresztül megállíthatatlannak tűnt a tőzsde.
Hatalmas volt a belé vetett bizalom.
Ezután következett az október, majd a fekete hétfő.
Nem lehet tudni, hogy Bernie legális cége
mennyi pénzt veszített a 87-es összeomlás alatt,
de az, hogy Bernie mind a kommunikációs,
mind a kereskedési technológia élvonalában járt,
lehetővé tette számára, hogy a cége
tovább működhessen és kiszolgálhassa az ügyfeleket.
Ezzel elnyerte a Tőzsdefelügyelet és a New York-i tőzsde elismerését.
Tanúskodott kongresszusi meghallgatásokon, és segített átírni a szabálygyűjteményt,
hogy egy fekete hétfőhöz hasonló krízis alatt is működni tudjon a tőzsde.
Bernie Madoff a beszéd tárgyává vált;
szavahihető, megbízható, lojális emberként hivatkoztak rá,
ami megalapozta a hírnevét.
Szolgáltatást nyújtott ipartanácsoknak,
sorra érkeztek a meghívások szabályozó kerekasztaloktól,
és három ciklusra megválasztották a NASDAQ igazgatótanácsának elnökévé.
A kilencvenes évek elején hiteles,
elismert Wall Street-i államférfi hírében állt.
Bernie abból táplálkozott, hogy ő volt a „a férfi.”
Tetszett neki, hogy az emberek piedesztálra emelik,
és ahogy egyre jobban megízlelte,
annál inkább beleszeretett az őt övező tiszteletbe.
Jól figyeljenek!
Nem lesznek új adók.
Búszter, gyújtás és indítás!
Az emberek éjt nappallá téve dolgoznak, kevesebb időt töltenek gyermekeikkel.
Lássuk a mai gazdasági híreket!
A technológiai értékpapírok emelkedése kedveznek a vezető részvényeknek.
Azt hiszem, 1991-ben kezdtem el Bernie Madoff cégénél dolgozni.
Bernie Madoffnak kiváló hírneve volt.
„Remek ember, aki tesz a közösségért.
Nagylelkű. Jó lehetőség neki dolgozni.”
A tőzsde kezdett élénkülni.
Ekkor robbant be a technika kora.
Az internet életre kelt. Egyre többen kaptak rá a részvénypiacra.
A Dow Jones weboldalt indított.
Valós idejű számok, ahogy azt a Wall Street-i kereskedők látják.
Így több ügyletet tudtunk lebonyolítani.
Nagyszerű időszak volt ez a részvénypiacon,
mert a technika révén sokkal hatékonyabban működtünk, a profit az egekbe szökött.
Madoff a New York-i tőzsde teljes forgalmának
úgy 5-7%-át bonyolította,
ami hatalmas szám volt egy kis céghez képest.
Úgy vélem, egyhamar nem lesz változás, hacsak a piac nem csillapodik.
Bernie legális tőzsdealkusz céget épített,
miközben fű alatt tovább gyarapította a titkos befektetési tanácsadó cégét,
amit bújtatottan és a tőzsdei cégétől elszeparálva működtetett.
Kezdetben 11% volt a befektetők hozama,
de valójában akár 15-19%-ot is kifizethetett ügyfeleinek.
Mindig következetesen nyereséges volt.
Ami a hatvanas évek közepén egy ismerősi körnek létrehozott
befektetési tanácsadó cégnek indult, egyre csak nőtt és nőtt.
Avellino és Bienes továbbra is egy halom pénzt szolgáltatott Madoffnak.
Avellino és Bienes csendben, titokban működtette a feeder-alapot,
semmit sem rögzítettek írásban,
egészen addig, míg egyik alvállalkozójuk,
aki barátokat és rokonokat hívott meg az összevont befektetésébe,
meg nem szegte Avellinóék első parancsolatát,
és írásba adott valamit.
1992-ben a Tőzsdefelügyelet tudomására jutott egy brosúra.
A SEC egy szabályozó szervezet, melynek fő feladata a befektetők védelme.
A brosúrában lényegében azt állt,
hogy 100%-ban biztonságos befektetést kínálnak.
„Több mint 20 éve nem volt veszteséges tranzakciónk,
és a befektetés gyakorlatilag kockázatmentes.”
A SEC megvizsgálta a brosúrát, és egyből kiszúrta az intő jeleket.
Egy tőzsdei befektetés sosem lehet 100%-ban biztonságos.
Nincs kockázatmentes kereskedés.
A SEC nyomozása két férfihoz vezetett: Frank Avellinohoz and Michael Bieneshez.
Avellino és Bienes önként jelentkeztek ügyvédjükkel a Tőzsdefelügyeletnél.
Együtt akarták felvenni Avellino és Bienes vallomását.
Én ültem középen,
és azt hiszem, Bienes a balomon, Avellino pedig a jobbomon foglalt helyet.
A kihallgatás során feltették nekik a következő kérdést:
„Mennyi pénzt szedtek be?”
A Tőzsdefelügyelet olyan öt-tíz millió körüli összegre számított.
Avellinóék egymásra néztek,
majd az egyikük megszólalt:
„Azt hiszem, úgy 444 millió dollárt.”
Azt hittem, a SEC munkatársai menten lefordulnak a székről.
Kis befektetőkhöz képest a 444 millió dollár rengeteg pénz volt.
Ez gigászi összegnek számított akkor.
Félbeszakították a kihallgatást.
Beszéltek a New York-i hivatal vezetőjével.
A reakció:
„Jézusom! Mi folyik itt?”
Őrjöngtek a dühtől.
Azt hittem, a hivatal vezetője szívrohamot fog kapni.
Habár a Tőzsdefelügyelet gyanította, hogy csalás történt,
azt gondolták, hogy Avellino és Bienes voltak a tettesek.
Ezután Frank Avellino és Michael Bienes elmagyarázták, hogy gyakorlatilag
az összes kereskedéssel kapcsolatos döntést Madoff hozta.
Kijelentették, hogy Bernie háza táján szimatoljanak.
A SEC bekérte Bernie Madoff dokumentumait.
A SEC elkezdett nyomozni,
és Madoff megijedt, mert az egész csalásra épült.
Madoff sosem fektetett be pénzt a befektetési tanácsadó cégén keresztül.
Csupán fogta az emberek pénzét,
és azt mondta, befekteti nekik, de nem tette.
Fiktív kereskedést folytatott.
Piramisjátékot űzött.
Ő itt Charles Ponzi 1919-ben.
Ponzi bebizonyította,
hogy 90 nap alatt 50%-os nyereséget tud elérni befektetéseivel.
Bölcs emberek üzleteltek vele.
A kormány alátámasztotta, hogy Ponzi egy csaló.
A piramisjáték definíciója szerint Peter pénzét odaadjuk Paulnak.
Arra kérjük Petert, hogy adja nekünk a pénzét,
mert befektetnék, hogy hozamot termeljen.
De valójában csak simán Paulnak adjuk.
Ez a folyamat így megy tovább,
mert folyamatosan szükségünk van új befektetőkre,
hogy kifizessük a régieket.
Szó sincs befektetésről vagy ügyletekről.
Amikor 1992-ben a SEC megjelent, hogy Avellinóék után nyomozzon,
valódinak kellett beállítani a kereskedést.
Bernie és Frank régi adatok felhasználásával
hamis kimutatásokat hoztak létre, amit odaadhatnak a SEC-nek.
Frank DiPascali Madoff jobbkeze volt.
Sok éve neki dolgozott.
Frank a feeder-alapok mellett rengeteg pénzt kezelt.
Frank egy igazi macsó férfi volt elképesztő aggyal megáldva.
Franket könnyedén be lehetett volna válogatni egy maffiafilmbe.
Egy munkásosztálybeli, rendkívül lojális férfi volt.
DiPascali kiemelkedően teljesítette a feladatot.
Frank hamis írásos bizonyítékok gyártásába kezdett.
A nyilvántartásoknak, a naplóknak
és a kivonatoknak szabályosnak kellett tűnniük,
melyek nem a laikusokat hivatottak átverni, hanem a SEC-t.
Mikor a Tőzsdefelügyelet megjelent,
Bernie Madoff megmutatta nekik a hamis papírokat. Valódinak hitték.
Nem tudom, mennyire alaposan vizsgálták át.
Egy berögzült hiedelem állhatott mögötte:
mégis mennyi az esélye, hogy Bernie Madoff ilyen mértékben szimulálja az egészet?
Így 1992-ben a Tőzsdefelügyelet
minden további intézkedés nélkül lezárta az ügyet.
Nem folytattak valódi nyomozást.
Ehelyett arra kényszerítették Avellinót és Bienest,
hogy számolják fel a cégüket,
hiszen egy bejegyzetlen befektetési céget üzemeltettek.
A SEC döntése értelémében illegálisan működött a cég.
Megkérték őket, hogy vegyék vissza Bernie-től a pénzt,
és szolgáltassák vissza.
Pontosan 440 millió dollárról beszélünk,
ami nem volt Bernie birtokában, hiszen csalás volt az egész.
Ekkor a három legnagyobb, legrégebbi befektetőjéhez fordult.
Jeffry Picower, Carl Shapiro és Norman Levy
a legelső magánbefektetői voltak
Bernie befektetési tanácsadó cégében.
Az évek során Bernie elégedetté tette őket az eredményekkel.
Bernie rábeszélte őket, hogy segítsék ki.
Akár tudták, mit csinál,
akár nem voltak tisztában Bernie szándékait illetően,
előálltak a pénzzel,
így Bernie ki tudta állítani a csekkeket
az Avellino & Bienes ügyfeleinek.
És vajon mi történt?
Senki sem kérte vissza a pénzét. Elégedettek voltak Bernie-vel.
Amikor a SEC felszámolta az Avellino & Bienes-t,
több ügyfelük is közvetlenül Madoffot kereste fel befektetési célból.
Bernie kijelentette, hogy sok dolgunk lesz.
Mondta, hogy történt valami, ezért sok ember akar majd befektetni.
Az emberek nagy része idős volt,
a legtöbbjük Floridában élt.
Sok özvegy keresett fel minket.
„Azt mondták, hogy hívjam fel önöket. Be szeretnék fektetni 15 ezer dollárt.”
Napokig ez ment.
Amikor lezártuk az Avellino & Bienes számlákat,
nagy volt a nyomás azon emberek részéről,
akik ebből a pénzből akartak megélni.
A SEC ekkor azt mondta nekem,
hogy ha továbbra is be akarom fektetni a pénzüket,
akkor tegyem, nem látnak benne semmi kivetnivalót.
Bernie Madoff továbbra sem volt bejegyezve.
A SEC ezt nem vette észre,
ahogy a történelem legnagyobb csalása is elkerülte a figyelmüket.
Egy vegyszermentes élelmiszereket árusító cégem volt.
Úgy döntöttem, 20 év után eladom és nyugdíjba megyek. Egymillióért kelt el.
Nagyjából 100 ezer dollárt fektettem be az Avellino & Bienesnél,
és mikor a SEC lebuktatta őket,
akkor tudtam meg, hogy Madoffnál fektették be pénzünket.
A SEC utánanézett Madoffnak, és mivel nem találtak csalásra utaló bizonyítékot,
így közvetlenül nála fektettem be a pénzemet.
Állandó hozamot ígért,
átlagosan évi 9%-ot.
Vonzó ajánlatnak tűnt.
Nem ígért fűt-fát, csak állandó hozamot.
Alaposan utánanéztem.
Olvastam a történteket, melyek szerint élen járt az elektronikus kereskedésben.
Madoff egy befolyásos ember volt.
Az, hogy a SEC nem talált bizonyítékot szabálysértésre,
számomra azt jelentette, hogy jóváhagyták,
ezért 900 ezer dollárt utaltam Madoffnak.
Egyszer csak már nem Avellino és Bienes
nyomta a pénzt Bernie kezébe.
Több ezer ember adta oda a pénzét
Bernie bejegyzetlen befektetési tanácsadó cégének.
A neve nagyrészt élőszóval terjedt.
Bemutatták a golfklubban
és a filantróp társaságoknál.
Egyre ismertebbé vált az elit vagyonkezelők világában.
Mind ugyanazt mondták: „Bernie-nél fektesd be a pénzed.
Nem tudjuk, hogy csinálja. Varázslat.”
Madoff bejegyzetlen cégénél
híres zsidó egyetemek alapítványai fektettek be,
és olyan filantrópok, mint Elie Wiesel holokauszttúlélő.
illetve természetesen tehetős családok, többek között a Katz és a Wilpon család,
a New York Mets tulajdonosai.
Ez volt az a pont, amikor a piramisjáték alapvető természete megváltozott.
Teljesen más helyzet állt elő.
Bernie képes volt átverni a SEC-t.
Egyetlen karcolás nélkül túlélte a nyomozást,
ebből kifolyólag felbátorodott, és úgy érezte, a határ a csillagos ég.
A legális kereskedőcége hihetővé tette Madoff sikerét,
és így már 5000 ügyféllel rendelkezett a befektetési tanácsadó cégében.
Szintet kellett lépnie a piramisjátékban.
Több helyre volt szüksége ahhoz,
hogy külön kezelhesse a piramisjátékot a legális cégétől.
Így hát kibérelt egy irodát…
a Lipstick Building 17. emeletén.
Egy parányi irodát, ahol Frank DiPascali volt a király.
Rendezetlen és zsúfolt volt,
egyáltalán nem hasonlított a fenti elegáns irodákhoz.
Az elkövetkező évek során a piramisjáték itt nőtte ki magát
egetrengető csalássá.
A feliratot fordította: Kajner Kata